钦定古今图书集成/明伦汇编/闺媛典/第042卷 > 张挺然妻黄氏
## 钦定古今图书集成/明伦汇编/闺媛典/第042卷 > 张挺然妻黄氏

按：《明外史列女传》：“黄氏，孝感人。崇祯末，贼师白旺陷
德安，授挺然伪掌旅，黄泣止之，不听。贼令挺然取妇
为质，黄携十岁儿匿青山砦，挺然诱以利，劫以兵，且
使亲戚招之，皆不应。已而破砦，焚己居以穷黄，黄匿
愈深，竟不可得。挺然寄儿金簪，儿以绾发，黄怒，拔弃
之，曰：‘何为以贼物污首’？久之，贼败，挺然走死襄阳，黄”
耕织以抚其子，乡人义之。